
NOLIKUMS
Jūrmalā
	2026. gada 27. augustā
	
	Nr.
	30


	
	(protokols Nr. 10, 36. punkts)


Grozījumi Jūrmalas domes 2023. gada 30. marta nolikumā Nr. 9

“Jūrmalas Jauniešu domes nolikums”
	Izdots saskaņā ar Jaunatnes likuma 5. panta otrās daļas 5. punktu un sesto daļu Pašvaldību likuma 10. panta pirmās daļas 8. punktu


Izdarīt Jūrmalas domes 2023. gada 30. marta nolikumā Nr. 9 “Jūrmalas Jauniešu domes nolikums” šādus grozījumus:
1. Izteikt 5. punktu šādā redakcijā: 

“5. Jauniešu domes darbību atbalsta un koordinē Jūrmalas Izglītības pārvaldes Jaunatnes iniciatīvu centrs (turpmāk – JIC).”.

2. Izteikt 7. punktu šādā redakcijā:

“7. Jauniešu domes sastāvā darbojas vismaz 15 (piecpadsmit) jaunieši, kam deklarētā dzīvesvieta ir Jūrmala vai kas ir reģistrēti kādā no Jūrmalas izglītības iestādēm, vecumā no 13 – 25 gadiem un kuri JIC rakstiski ir izteikuši vēlmi pārstāvēt jauniešu intereses. Jaunieši 25 – 30 gadu vecumā var tikt iesaistīti darba grupās, projektos vai kā eksperti.”.

3. Izteikt 9. un 10. punktu šādā redakcijā:

“9. Jauniešu dome un Jūrmalas valstspilsētas pašvaldības izglītības iestāžu pašpārvalžu pārstāvji (ar vienu balsi no izglītības iestādes) ievēl Jauniešu domes priekšsēdētāju aizklātās vēlēšanās, kuru kandidāti tiek publiski paziņoti ne vēlāk kā 10 (desmit) darba dienas pirms vēlēšanu norises. Jauniešu domes locekļi, kuri sastāvā uzņemti pēc priekšsēdētāja kandidātu izsludināšanas, vēlēšanās nav balsstiesīgi. Jauniešu domes loceklis balso tikai savā vārdā un nevar vēlēt izglītības iestādes vārdā. 
10. Jauniešu dome izveido amatu sarakstu, ieskaitot priekšsēdētāja vietnieka, protokolista amatu un pirmā mēneša laikā kopš vēlēšanām Jauniešu domes sēdē balso par pretendentiem, kas izteikuši vēlmi darboties kādā no amatiem.”. 

4. Izteikt 16. punktu šādā redakcijā:

“16. Jauniešu dome dibināta, lai nodrošinātu Jūrmalas jauniešu interešu pārstāvniecību un vajadzību aizstāvību, dotu iespēju jauniešu iniciatīvām, piedāvātu problēmu risinājumus no jauniešu skatupunkta, sagatavojot priekšlikumus JIC vai Jūrmalas domei.”.

5. Aizstāt 17.8. un 29.4. apakšpunktos vārdu “administrācijas” ar “pašvaldības”.

6. Aizstāt 30. punktā skaitli “300” ar skaitli “500”.

7. Izteikt 34. punktu šādā redakcijā:

“34. Jauniešu domes locekļi, kuri nolemj savu dalību Jauniešu domē atsaukt, iesniedz JIC vadītājam iesniegumu par izslēgšanu no sastāva un sarunā ar JIC vadītāju izskaidro iemeslus, kāpēc dalība tiek atsaukta.”.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

